વડોદરા જિલ્લાના પાદરા તાલુકાના વડુ ગામે જિલ્લા એલસીબી પોલીસને બાતમી મળી હતી કે, દશરથ રતનલાલ મહેશ્વરીની વડુ ગામમાં આવેલી અનાજની દુકાનના ગોડાઉનમાં અખાદ્ય ગોળનો જથ્થો રાખ્યો છે, અને તેનું વેચાણ કરે છે, તેવી બામતીના આધારે એલસીબી પોલીસની ટીમે વડુ ગામમાં બારોટ માહોલામાં દશરથ મહેશ્વરીને સાથે રાખીને વેપારીના ગોડાઉનમાં તપાસ કરતા ગોડાઉનમાં આગળના ખંડમાં દાદર નીચે પ્રથમ દ્રષ્ટિએ પીળાશ પડતા અને દુર્ગંધ મારતા અખાદ્ય ગોળ ભરેલા 30 ડબ્બા મળી આવ્યા હતા.